b'\n_START_ARTICLE_\nThe Yardbirds\n_START_SECTION_\nZa\xc4\x8diatky skupiny\n_START_PARAGRAPH_\nSkupina vznikla na v roku 1963 predmest\xc3\xad juhoz\xc3\xa1padn\xc3\xa9ho Lond\xc3\xbdna. Relf a Samwell-Smith p\xc3\xb4vodne \xc3\xba\xc4\x8dinkovali v skupine Metropolitan Blues Quartet. Koncom m\xc3\xa1ja, potom ako sa spojili s Drejom, McCartym a gitaristom, Top Tophamom, zahrali si spolu ako sprievodn\xc3\xa1 kapela pre bluesov\xc3\xa9ho spev\xc3\xa1ka a harmonik\xc3\xa1ra, Cyril Daviesa. Nasledovalo nieko\xc4\xbeko \xc4\x8fal\xc5\xa1\xc3\xadch vyst\xc3\xbapen\xc3\xad, v ktorom hrali ako Blue-Sounds. V septembri 1963 si dali meno \xe2\x80\x9eYardbirds\xe2\x80\x9c, ktor\xc3\xa9 odkazovalo na d\xc5\xbeezov\xc3\xa9ho hudobn\xc3\xadka, saxofonistu, Charlieho "Yardbird" Parkera._NEWLINE_Kvinteto si urobilo svoje meno na britskej R&B sc\xc3\xa9ne potom, ako sa stalo dom\xc3\xa1cou skupinou v lond\xc3\xbdnskom Richmonde, v Crawdaddy Clube, kde boli popul\xc3\xa1rnej\xc5\xa1\xc3\xad, ako The Rolling Stones. Ich reperto\xc3\xa1r vych\xc3\xa1dzal z blues americk\xc3\xa9ho v\xc3\xbdchodn\xc3\xa9ho pobre\xc5\xbeia, ktor\xc3\xa9 hrali hudobn\xc3\xadci ako Howlin\' Wolf, Muddy Waters, Bo Diddley, Sonny Boy Williamson II and Elmore James. Hrali napr\xc3\xadklad piesne \xe2\x80\x9eSmokestack Lightning\xe2\x80\x9c, \xe2\x80\x9eGood Morning Little School Girl\xe2\x80\x9c, \xe2\x80\x9eBoom Boom\xe2\x80\x9c, \xe2\x80\x9eI Wish You Would\xe2\x80\x9c, \xe2\x80\x9eRollin\' and Tumblin\'\xe2\x80\x9c a \xe2\x80\x9eI\'m a Man\xe2\x80\x9c. V okt\xc3\xb3bri toho ist\xc3\xa9ho roku nahradil Tophama pri gitare Eric Clapton. Impres\xc3\xa1rio Crawdaddy Clubu, Giorgio Gomelsky, sa stal prv\xc3\xbdm mana\xc5\xbe\xc3\xa9rom a hudobn\xc3\xbdm producentom kapely The Yardbirds. Pod jeho veden\xc3\xadm skupina podp\xc3\xadsala vo febru\xc3\xa1ri 1964 zmluvu s vydavate\xc4\xbestvom Columbia, ktor\xc3\xa1 v tom \xc4\x8dase patrila ku EMI. Ich prv\xc3\xbdm albumom bol koncertn\xc3\xbd album Five Live Yardbirds, ktor\xc3\xbd vznikol v lond\xc3\xbdnskom legend\xc3\xa1rnom Marquee Clube. Po\xc4\x8das turn\xc3\xa9 kapely po Brit\xc3\xa1nii a Nemecku sa k nej pripojil aj Sonny Boy Williamson II a vznikli s n\xc3\xadm \xc4\x8fal\xc5\xa1ie nahr\xc3\xa1vky, ktor\xc3\xa9 nesk\xc3\xb4r vygenerovali \xc4\x8fal\xc5\xa1\xc3\xad koncertn\xc3\xbd album kapely.\n_START_SECTION_\nPrielom \xc3\xbaspech a Claptonov odchod\n_START_PARAGRAPH_\nSkupina s Claptonom vydala dva single: \xe2\x80\x9eI Wish You Would\xe2\x80\x9c a \xe2\x80\x9eGood Morning, School Girl\xe2\x80\x9c, k\xc3\xbdm sa im podaril ich prv\xc3\xbd hit, kompoz\xc3\xadciu Grahama Gouldmana, \xe2\x80\x9eFor Your Love\xe2\x80\x9c. Z tohto singlu sa predalo mili\xc3\xb3n k\xc3\xb3pi\xc3\xad, \xc4\x8d\xc3\xadm z\xc3\xadskal zlat\xc3\xba certifik\xc3\xa1ciu. Clapton bol ale orientovan\xc3\xbd na blues a jeho predstavou bolo nahr\xc3\xa1va\xc5\xa5 skladby dlh\xc5\xa1ie ako p\xc3\xbahe tri min\xc3\xbaty. D\xc5\x88a 25. marca 1965, t.j. v de\xc5\x88 ke\xc4\x8f vy\xc5\xa1iel singel \xe2\x80\x9eFor Your Love\xe2\x80\x9c, cel\xc3\xbd frustrovan\xc3\xbd ich komer\xc4\x8dn\xc3\xbdm smerovan\xc3\xadm od skupiny The Yardbirds ne\xc4\x8dakane odi\xc5\xa1iel. Kr\xc3\xa1tko nato sa spojil s form\xc3\xa1ciou John Mayall & the Bluesbreakers. Predt\xc3\xbdm, ako od Yardbirds odi\xc5\xa1iel, doporu\xc4\x8dil im na svoje miesto mlad\xc3\xa9ho \xc5\xa1t\xc3\xbadiov\xc3\xa9ho hudobn\xc3\xadka, ktor\xc3\xbdm bol gitarista Jimmy Page. Page mal obavy, \xc4\x8di bude zo zdravotn\xc3\xbdch d\xc3\xb4vodov zvl\xc3\xa1da\xc5\xa5 koncerty a tak skupine predstavil svojho kamar\xc3\xa1ta, Jeffa Becka. Dva dni pod Claptonovom odchode, hral Beck so skupinou The Yardbirds na ich prvom spolo\xc4\x8dnom verejnom vyst\xc3\xbapen\xc3\xad.\n_START_SECTION_\nYardbirds pod veden\xc3\xadm Becka\n_START_PARAGRAPH_\nBeckova gitarov\xc3\xa1 interpret\xc3\xa1cia, pri ktorej experimentoval so skreslen\xc3\xadm zvuku, sp\xc3\xa4tnou v\xc3\xa4zbou sa distorciou zv\xc3\xbdraz\xc5\x88ovala surovos\xc5\xa5 interpret\xc3\xa1cie britskej beatovej hudby a The Yardbirds sa za\xc4\x8dali zaobera\xc5\xa5 eklektick\xc3\xbdmi aran\xc5\xbem\xc3\xa1nmi, ktor\xc3\xa9 pripom\xc3\xadnali kombin\xc3\xa1ciu gregori\xc3\xa1nskych chor\xc3\xa1lov s variabiln\xc3\xbdm spektrom eur\xc3\xb3pskych a \xc3\xa1zijsk\xc3\xbdch hudobn\xc3\xbdch \xc5\xa1t\xc3\xbdlov. Pr\xc3\xadkladom m\xc3\xb4\xc5\xbeu by\xc5\xa5 nahr\xc3\xa1vky \xe2\x80\x9eStill I\'m Sad\xe2\x80\x9c, \xe2\x80\x9eTurn into Earth\xe2\x80\x9c, \xe2\x80\x9eHot House of Omagarashid\xe2\x80\x9c, \xe2\x80\x9eFarewell\xe2\x80\x9c a \xe2\x80\x9eEver Since the World Began\xe2\x80\x9c. Hudobn\xc3\xbd \xc4\x8dasopis Beat Instrumental zvolil Jeffa Becka za najlep\xc5\xa1ieho gitaristu roka 1966._NEWLINE_\xc3\x89ra skupiny The Yardbirds s Jeffom Beckom priniesla viacero v\xc3\xbdznamn\xc3\xbdch hudobn\xc3\xbdch singlov ako \xe2\x80\x9eHeart Full of Soul\xe2\x80\x9c, \xe2\x80\x9eEvil Hearted You\xe2\x80\x9c, coververziu Bo Diddleyvej skladby \xe2\x80\x9eI\'m a Man\xe2\x80\x9c, \xe2\x80\x9eShapes of Things\xe2\x80\x9c a \xe2\x80\x9eOver Under Sideways Down\xe2\x80\x9c a album Yardbirds, ktor\xc3\xbd sa dostal do povedomia pod n\xc3\xa1zvom Roger the Engineer._NEWLINE_Koncom augusta 1965 skupina The Yardbirds absolvovala svoje prv\xc3\xa9 turn\xc3\xa9 po USA. Pre tento trh boli vydan\xc3\xa9 dva albumy: For Your Love (na ktorom sa nach\xc3\xa1dzala jedna z prv\xc3\xbdch verzi\xc3\xad skladby \xe2\x80\x9eMy Girl Sloopy\xe2\x80\x9c) a Having a Rave Up, (polovica ze neho je z albumu Five Live Yardbirds). V \xc4\x8dase, kedy s kapelou hral Beck absolvovali e\xc5\xa1te tri \xc4\x8fal\xc5\xa1ie turn\xc3\xa9 po USA a v apr\xc3\xadli roku 1966 sa konalo aj ich kr\xc3\xa1tke turn\xc3\xa9 po Eur\xc3\xb3pe.\n_START_SECTION_\nYardbirds s dvojicou Beck-Page\n_START_PARAGRAPH_\nV j\xc3\xbani roku 1966 po v\xc3\xbdrobe albumu Yardbirds, sa Samwell-Smith rozhodol skupinu opusti\xc5\xa5 a venova\xc5\xa5 sa hudobnej produkcii. Po jeho odchode nakr\xc3\xa1tko hral s kapelou na basov\xc3\xba gitaru Jimmy Page. Bolo to k\xc3\xbdm sa Dreja u\xc4\x8dil hra\xc5\xa5 na tento n\xc3\xa1stroj. Spolo\xc4\x8dn\xc3\xa1 nahr\xc3\xa1vka s\xc3\xb3lov\xc3\xbdch git\xc3\xa1r dvojice Beck-Page poch\xc3\xa1dza z obdobia hnutia kontrakult\xc3\xbary v psychedelickom singli \xe2\x80\x9eHappenings Ten Years Time Ago\xe2\x80\x9c, ku ktorej basov\xc3\xba linku nahral bud\xc3\xbaci \xc4\x8dlen Led Zeppelin, John Paul Jones. V Spojenom kr\xc3\xa1\xc4\xbeovstve mal tento singel ako \xe2\x80\x9eB-stranu\xe2\x80\x9c piese\xc5\x88 \xe2\x80\x9ePsycho Daisies\xe2\x80\x9c, v ktorej hr\xc3\xa1 s\xc3\xb3lov\xc3\xba gitaru Beck a Page hr\xc3\xa1 na basgitaru, v USA bola na \xe2\x80\x9eB-strane\xe2\x80\x9c nahr\xc3\xa1vka \xe2\x80\x9eThe Nazz Are Blue\xe2\x80\x9c, ktorej raritou je, \xc5\xbee ju naspieval Jeff Beck._NEWLINE_Yardbirds s dvojicou Beck\xe2\x80\x93Page vydali aj nahr\xc3\xa1vku \xe2\x80\x9eStroll On\xe2\x80\x9c, ktor\xc3\xa1 bola prepracovan\xc3\xa1 verzia p\xc3\xb4vodnej piesne \xe2\x80\x9eTrain Kept A-Rollin\'\xe2\x80\x9c pre Antonioniho film Blowup. Obidvaja hudobn\xc3\xadci v skladbe nahrali s\xc3\xb3lov\xc3\xa9 gitary. The Yardbirds vo filme Blowup \xc3\xba\xc4\x8dinkovali potom, ako v \xc5\x88om svoje \xc3\xba\xc4\x8das\xc5\xa5 zru\xc5\xa1ila kapela The Who a skupina In-Crowd sa na nakr\xc3\xbacanie nedostavila. Vo filme mali hra\xc5\xa5 The Velvet Underground, ktor\xc3\xad ale nedostali v Spojenom kr\xc3\xa1\xc4\xbeovstve pracovn\xc3\xa9 povolenie. Re\xc5\xbeis\xc3\xa9r, Michelangelo Antonioni, chcel od Becka, aby po Townshendovom vzore rozml\xc3\xa1til gitaru. Za obe\xc5\xa5 tejto umeleckej my\xc5\xa1lienky nakoniec padla nemeck\xc3\xa1 gitara zna\xc4\x8dky H\xc3\xb6fner._NEWLINE_Skupina Yardbirds s dvojicou Beck\xe2\x80\x93Page potom spolu iba nahr\xc3\xa1vala v \xc5\xa1t\xc3\xbadiu. Na koncertoch ofici\xc3\xa1lne nevystupovali. Obidvaja nahr\xc3\xa1vali s\xc3\xb3lov\xc3\xa9 gitary napr\xc3\xadklad v coververzii skladby \xe2\x80\x9eI\'m Waiting for the Man\xe2\x80\x9c od The Velvet Underground, ale aj komer\xc4\x8dn\xc3\xba nahr\xc3\xa1vku, \xc3\xbavodn\xc3\xbd riff skladby \xe2\x80\x9eOver Under Sideways Down\xe2\x80\x9c pre reklamu na mlie\xc4\x8dny produkt \xe2\x80\x9eGreat Shakes\xe2\x80\x9c._NEWLINE_Beck a Page, spolo\xc4\x8dne s basgitaristom Johnom Paulom Jonesom, hr\xc3\xa1\xc4\x8dom na bicie n\xc3\xa1stroje, Keithom Moonom a Nickym Hopkinsom na klav\xc3\xadri nahrali vlastn\xc3\xba verziu Ravelovej kompoz\xc3\xadcie pod n\xc3\xa1zvom \xe2\x80\x9eBeck\'s Bolero\xe2\x80\x9c, ktor\xc3\xa1 nesk\xc3\xb4r vy\xc5\xa1la ako B-strana prv\xc3\xa9ho Beckovho singla \xe2\x80\x9eHi Ho Silver Lining\xe2\x80\x9c a je aj na jeho prvom albume Truth.\n_START_SECTION_\nPosledn\xc3\xa1 \xc4\x8das\xc5\xa5: Obdobie s Jimmim Pageom\n_START_PARAGRAPH_\nKocom okt\xc3\xb3bra roku 1966 sa v Texase po nezhod\xc3\xa1ch a konfliktoch preru\xc5\xa1ilo koncertn\xc3\xa9 turn\xc3\xa9 a skupina sa s Jeffom Beckom rozhodla roz\xc3\xads\xc5\xa5. Po rozchode pokra\xc4\x8dovali ako \xc5\xa1tvorica, v ktorej na s\xc3\xb3lov\xc3\xba gitaru hral Jimmi Page. Page pri hre na gitare okrem kv\xc3\xa1kadla (wah-wah) a prebuden\xc3\xa9ho zvukov\xc3\xa9ho sign\xc3\xa1lu experimentoval s efektami, pri ktor\xc3\xbdch struny gitary rozvibroval pomocou sl\xc3\xa1\xc4\x8dika z violy. In\xc5\xa1piroval ho k tomu \xc5\xa1t\xc3\xbadiov\xc3\xbd hudobn\xc3\xadk, David McCallum, Sr.._NEWLINE_V tomto obdob\xc3\xad, ale komer\xc4\x8dn\xc3\xa9 \xc3\xbaspechy skupiny The Yardbirds mali klesaj\xc3\xbacu \xc3\xbarove\xc5\x88. Ich singel \xe2\x80\x9eHappenings Ten Years Time Ago\xe2\x80\x9c bol v USA na 30.\xc2\xa0prie\xc4\x8dke rebr\xc3\xad\xc4\x8dka Billboard Hot 100, v Spojenom kr\xc3\xa1\xc4\xbeovstve bol na tom e\xc5\xa1te hor\xc5\xa1ie. Ani spolupr\xc3\xa1ca s \xc3\xbaspe\xc5\xa1n\xc3\xbdm producentom, Mickie Mostom, im nepriniesla o\xc4\x8dak\xc3\xa1van\xc3\xbd efekt. Ich single, \xe2\x80\x9eLittle Games\xe2\x80\x9c, z jari roku 1967 v Spojenom kr\xc3\xa1\xc4\xbeovstve prepadol nato\xc4\xbeko, \xc5\xbee sa v EMI rozhodli presta\xc5\xa5 vo vyd\xc3\xa1van\xc3\xad \xc2\xb4dal\xc5\xa1\xc3\xadch pripraven\xc3\xbdch nahr\xc3\xa1vok (napr\xc3\xadklad pre nasleduj\xc3\xbaci rok pripraven\xc3\xbd singel \xe2\x80\x9eGoodnight Sweet Josephine\xe2\x80\x9c). V lete roku 1967 vy\xc5\xa1iel v USA skupine posledn\xc3\xbd singel, \xe2\x80\x9eHa Ha Said the Clown\xe2\x80\x9c (hral v \xc5\x88om len Relf), ktor\xc3\xbd sa v Top\xc2\xa050 Billboardu dostal na 44.\xc2\xa0miesto. Posledn\xc3\xbdm hudobn\xc3\xbdm albumom skupiny bol Little Games, ktor\xc3\xbd nemal komer\xc4\x8dn\xc3\xbd \xc3\xbaspech a nedopadli priaznivo ani kritiky na tento projekt._NEWLINE_V\xc3\xa4\xc4\x8d\xc5\xa1inu konca roka 1967 skupina The Yardbirds str\xc3\xa1vila s nov\xc3\xbdm mana\xc5\xbe\xc3\xa9rom, Petrom Grantom, na koncertnom turn\xc3\xa9 po \xc5\xa0t\xc3\xa1toch. Ich vyst\xc3\xbapenia sa vyzna\xc4\x8dovali \xc5\xa5a\xc5\xbekou experiment\xc3\xa1lnou hudbou. Iba v\xc3\xbdnimo\xc4\x8dne k nim prid\xc3\xa1vali single z roku 1967. Preferovali zmes hitov z Beckovej \xc3\xa9ry s klasick\xc3\xbdm bluesov\xc3\xbdm reperto\xc3\xa1rom a coververziami od hudobn\xc3\xadkov ako the Velvet Underground a americk\xc3\xa9ho folkov\xc3\xa9ho spev\xc3\xa1ka Jakeho Holmesa, ktor\xc3\xa9ho koncertn\xc3\xa1 verzia \xe2\x80\x9eDazed and Confused\xe2\x80\x9c s upraven\xc3\xbdm textom sa stala z\xc3\xa1kladom playlistu americk\xc3\xa9ho turn\xc3\xa9 kapely The Yardbirds._NEWLINE_V roku 1968 bola na vzostupe popularita psychedelick\xc3\xa9ho rocku skupiny Cream a the Jimi Hendrix Experience. Relf a McCarty preferovali hudbu ovplyvnen\xc3\xba folkom a klasickou hudbou a Jimmy Page preferoval tvrd\xc5\xa1\xc3\xad hudobn\xc3\xbd \xc5\xa1t\xc3\xbdl. U Dreju sa preva\xc5\xbeoval z\xc3\xa1ujem o fotografovanie. V marci Relf a McCarty chceli kapelu opusti\xc5\xa5, no nakoniec sa dohodli, \xc5\xbee spolu absolvuj\xc3\xba e\xc5\xa1te jedno americk\xc3\xa9 turn\xc3\xa9. Ich posledn\xc3\xbd singel, \xe2\x80\x9eGoodnight Sweet Josephine\xe2\x80\x9c skupina nahrala v janu\xc3\xa1ri a vydala o dva mesiace nesk\xc3\xb4r. Produkoval ju Mickie Most a s nahr\xc3\xa1vkou \xe2\x80\x9eThink About It\xe2\x80\x9c na \xe2\x80\x9eB-strane\xe2\x80\x9c sa singel nedostal ani do prvej stovky hudobn\xc3\xa9ho rebr\xc3\xad\xc4\x8dka, Hot 100._NEWLINE_D\xc5\x88a 7. j\xc3\xbala sa Technickej univerzite v Lutone konal posledn\xc3\xbd verejn\xc3\xbd koncert skupiny Yardbirds. \xc4\x8casopis Rolling Stone ich rozpad komentoval spr\xc3\xa1vou o tom, \xc5\xbee Jimmy Page sa rozhodol pre s\xc3\xb3lov\xc3\xba kari\xc3\xa9ru.\n_START_SECTION_\nPo skon\xc4\x8den\xc3\xad Yardbirds\n_START_PARAGRAPH_\nPo rozchode Yardbirds si Relf a McCarty zalo\xc5\xbeili skupinu Together, nesk\xc3\xb4r Renaissance, skupinu ktor\xc3\xa1 hrala akustick\xc3\xbd rock. Pre vydavate\xc4\xbestvo Island Records v priebehu dvoch rokov nahrali dva hudobn\xc3\xa9 albumy. V roku 1973 McCarty zalo\xc5\xbeil skupinu Shoot. Relf, potom ako sa venoval nahr\xc3\xa1vaniu a produkcii albumov kapiel Medicine Head a Saturnalia, zalo\xc5\xbeil nov\xc3\xa9 kvarteto Armageddon, ktor\xc3\xa9 bolo pvplyvnen\xc3\xa9 heavy metalom, hard rockom a folkovou hudbou. \xc4\x8clenmi tejto hudobnej form\xc3\xa1cie bol aj jeho b\xc3\xbdval\xc3\xbd spoluhr\xc3\xa1\xc4\x8d z Renaissance, Louis Cennamo, hr\xc3\xa1\xc4\x8d na bicie Bobby Caldwell (predt\xc3\xbdm hr\xc3\xa1val s kapelami Captain Beyond a s Johnnym Winterom) a gitarista Martin Pugh (hr\xc3\xa1val s kapelou Steamhammer, s Rodom Stewartom, \xc4\x8di so skupinou 7th Order). Do Relfovej smrte\xc4\xbenej nehody, ke\xc4\x8f d\xc5\x88a 14. m\xc3\xa1ja 1976 vo svojom dom\xc3\xa1com \xc5\xa1t\xc3\xbadiu utrpel smrte\xc4\xben\xc3\xbd \xc3\xbaraz elektrick\xc3\xbdm pr\xc3\xbadom, sa skupine podarilo nahra\xc5\xa5 jeden hudobn\xc3\xbd album. V roku 1977 z b\xc3\xbdval\xc3\xbdch \xc4\x8dlenov Renaissance, vr\xc3\xa1tane McCartyho a Keithovej sestry Jane Relfovej, vznikla nov\xc3\xa1 hudobn\xc3\xa1 skupina ktor\xc3\xa1 si dala meno Illusion._NEWLINE_V 80. rokoch 20. storo\xc4\x8dia p\xc3\xb4sobila pod n\xc3\xa1zvom Box of Frogs skupina, ktor\xc3\xba tvorili McCarty, Dreja a Samwell-Smith. S nimi na koncertoch \xc4\x8dasto hos\xc5\xa5ovali mnoh\xc3\xad b\xc3\xbdvali kolegovia, s ktor\xc3\xbdmi sa predt\xc3\xbdm stret\xc3\xa1vali pri nahr\xc3\xa1van\xc3\xad, ob\xc4\x8das boli medzi nimi aj Beck, \xc4\x8di Page. T\xc3\xa1to hudobn\xc3\xa1 form\xc3\xa1cia nahrala pre vydavate\xc4\xbestvo Epic Records dva albumy: Box of Frogs (1984) a Strange Land (1986). Spolu s \xc4\x8dlenmi Procol Harum, The Creation, The Nashville Teens, The Downliners Sect a The Pretty Things bol Mc Carhy s\xc3\xba\xc4\x8das\xc5\xa5ou \'The British Invasion All-Stars\'. McCarty spolu s Philom Mayom a Dickom Taylorom z Pretty Things v Chicagu ako Pretty Things-Yardbirds Blues Band nahrali dva albumy: The Chicago Blues Tapes 1991 a Wine, Women, Whiskey. Obidva projekty produkoval George Paulus._NEWLINE_V roku 1992 sa uvedenia skupiny The Yardbirds do Rokenrolovej sieni sl\xc3\xa1vy z\xc3\xba\xc4\x8dastnili takmer v\xc5\xa1etci \xc5\xbeij\xc3\xbaci hudobn\xc3\xadci, ktor\xc3\xad \xc3\xba\xc4\x8dinkovali v tejto hudobnej form\xc3\xa1cii. Pr\xc3\xadtomn\xc3\xad na cerem\xc3\xb3nii boli aj Jeff Beck a Jimmy Page. Do siene nebol uveden\xc3\xbd p\xc3\xb4vodn\xc3\xbd s\xc3\xb3lov\xc3\xbd gitarista, Top Topham. Eric Clapton sa udalosti nez\xc3\xba\xc4\x8dastnil, lebo pr\xc3\xa1ve v tom \xc4\x8dase nahr\xc3\xa1val svoj program pre s\xc3\xa9riu MTV Unplugged. Za Keitha Relfa prebrala cenu jeho man\xc5\xbeelka April so synom Dannym.\n_START_SECTION_\nNov\xc3\xa9 spojenie\n_START_PARAGRAPH_\nV roku 1992 oslovil Peter Barton zo spolo\xc4\x8dnosti Rock Artist Management Jimiho McCartyho s n\xc3\xa1padom na znovuobnovenie The Yardbirds. McCarty nebol proti, no podmienil to Drejov\xc3\xbdm s\xc3\xbahlasom. Pochyboval ale o tom, \xc5\xbee by sa Drejovi chcelo absolvova\xc5\xa5 turn\xc3\xa9. Barton sa skontaktoval s Drejom, ktor\xc3\xbd sa rozhodol to sk\xc3\xbasi\xc5\xa5. Ich nov\xc3\xbd debut sa spolu s reformovanou skupinou Animals konal v lond\xc3\xbdnskom Marquee Clube. V\xc3\xbdsledkom bol ve\xc4\xbekolep\xc3\xbd \xc3\xbaspech. Pre \xc4\x8fal\xc5\xa1ie desa\xc5\xa5ro\xc4\x8die sa Barton stal mana\xc5\xbe\xc3\xa9rom skupiny a aj na\xc4\x8falej sa pr\xc3\xadle\xc5\xbeitostne venuje ich zastupovaniu._NEWLINE_V roku 2003 skupina Yardbirds vydala album Birdland. Nahrali ho: Chris Dreja, Jim McCarty a nov\xc3\xad \xc4\x8dlenovia, Gypie Mayo (s\xc3\xb3lov\xc3\xa1 gitara, vok\xc3\xa1ly), John Idan (basgitara, spev) a Alan Glen (harmonika, vok\xc3\xa1ly). Obsahovali nov\xc3\xa9 skladby od McCartyho a nov\xc3\xa9 verzie najv\xc3\xa4\xc4\x8d\xc5\xa1\xc3\xadch hitov, na ktor\xc3\xbdch ako hostia spolupracovali Joe Satriani, Steve Vai, Slash, Brian May, Steve Lukather, Jeff "Skunk" Baxter, John Rzeznik, Martin Ditchum a Simon McCarty. Pri nahr\xc3\xa1van\xc3\xad skladby \xe2\x80\x9eMy Blind Life\xe2\x80\x9c sa k nim pripojil aj Jef Beck. Pri vyst\xc3\xbapen\xc3\xad v roku 2005 si so skupinou ako nepl\xc3\xa1novan\xc3\xbd hos\xc5\xa5 zahral ich prv\xc3\xbd s\xc3\xb3lov\xc3\xbd gitarista zo 60. rokov, Top Topham. Z koncertu z 19. j\xc3\xbala 2006, v roku 2007 skupine vy\xc5\xa1la \xc5\xbeiv\xc3\xa1 nahr\xc3\xa1vka Live at B.B. King Blues Club. Skupina sa aj v druhej dek\xc3\xa1de 21. storo\xc4\x8dia s prest\xc3\xa1vkami z\xc3\xba\xc4\x8dast\xc5\x88uje koncertn\xc3\xbdch vyst\xc3\xbapen\xc3\xad. V r\xc3\xa1mci mo\xc5\xbenost\xc3\xad jej \xc4\x8dlenov sa jej zlo\xc5\xbeenie men\xc3\xad.'